pythainlp/thai_wikipedia_clean_20230101 huggingface dataset:
บรูนู แซซาร์ โกเรอา  เป็นนักฟุตบอลชาวบราซิล โดยเล่นตำแหน่งกองหน้า
ยันโต บัซนา
รูโด-ลฟ ยันโต บัซนา  เป็นนักฟุตบอลชาวอินโดนีเซียในตำแหน่งเซ็นเตอร์แบ็ก เคยเล่นให้กับขอนแก่น, สุโขทัย และ พีที ประจวบ เขาเป็นหนึ่งในผู้เล่นทีมชาติอินโดนีเซียที่ได้รองชนะเลิศในฟุตบอลชิงแชมป์แห่งชาติอาเซียน 2016
Yanto Basna
เรือเหาะ  หรือ บัลลูนเรือบิน  เป็นยานบินเบากว่าอากาศประเภทหนึ่งที่สามารถเคลื่อนที่ผ่านอากาศด้วยพลังงานของตัวเอง โดยยานบินเบากว่าอากาศจะลอยตัวด้วยถุงบรรจุแก๊สขนาดใหญ่ซึ่งบรรจุแก๊สยกตัวที่มีความหนาแน่นน้อยกว่าอากาศโดยรอบ
ในช่วงต้นของเรือบินแก๊สยกตัวที่ใช้คือไฮโดรเจนเนื่องจากมีสมรรถนะการยกตัวสูงและหาได้ง่าย ขณะที่แก๊สฮีเลียมมีสมรรถนะการยกตัวที่เทียบเท่ากันและไม่ติดไฟซึ่งแตกต่างจากไฮโดรเจนแต่หายากและมีราคาค่อนข้างแพง ที่สำคัญการผลิตฮีเลียมปริมาณมากเริ่มต้นในสหรัฐและใช้งานเฉพาะเรือเหาะภายในประเทศตลอดช่วงระยะเวลาหนึ่ง เรือเหาะที่สร้างขึ้นตั้งแต่ทศวรรษ 1960 ใช้ฮีเลียมเป็นส่วนใหญ่ถึงกระนั้นก็มีเรือเหาะบางส่วนที่ใช้อากาศร้อน
ถุงบรรจุแก๊สของเรือเหาะอาจเป็นถุงใบเดียวหรือหลายใบ เรือเหาะมีพื้นที่สำหรับเครื่องยนต์ ลูกเรือ และสัมภาระซึ่งโดยทั่วไปจะอยู่ใน "กอนโดลา" (gondola) หนึ่งหรือหลายแห่งซึ่งแขวนอยู่ด้านล่างถุงบรรจุแก๊ส
Dirigible balloon
ดิอีสต์ไลต์
ดิอีสต์ไลต์  เป็นวงดนตรีเกาหลีใต้ ก่อตั้งโดยค่าย มีเดียไลน์เอนเตอร์เทนเมนต์ ประกอบไปด้วยสมาชิก6 คนคือ ซอกช็อล, อึนซ็อง, ซึงฮย็อน, จุนอุค, ซากัง และ อูจิน เปิดตัวอย่างเป็นทางการกับซิงเกิ้ล "โฮลลา" เมื่อวันที่ 3 พฤศจิกายน ค.ศ. 2016 ต่อมาซอกชอลและซึงฮยอนได้ทำการฟ้องร้องบริษัทต้นสังกัด จากกรณีโปรดิวเซอร์ของค่ายทำร้ายร่างกายสมาชิกวง ภายหลังการฟ้องร้องทำให้สมาชิก คือ จุนอุค ซากัง อึนซ็อง และอูจิน ยุติการทำกิจกรรมร่วมกับดิอีสต์ไลต์ เพื่อป้องกันภาวะแทรกซ้อนในอนาคตจากคดีความที่เกิดขึ้น และได้ยุบวงในปี 2018
เศาะฮีฮ์ อัลบุคอรี
เศาะฮีฮ์ อัลบุคอรี  มักรู้จักกันในชื่อ บุคอรี ชะรีฟ  เป็นหนึ่งใน "กูตูบ อัสซิตตะฮ์" (หกชุดสะสมฮะดีษที่สำคัญ) ของมุสลิมนิกายซุนนี ที่เก็บข้อมูลโดยมุฮัมมัด อัล-บุคอรี โดยรวบรวมเป็นเล่มในปีค.ศ.846 / ฮ.ศ.232 และเป็นหนึ่งในสองเล่มที่น่าเชื่อถือที่สุดในมุมมองของชาวซุนนี โดยอีกเล่มหนึ่งมีชื่อว่า "เศาะฮีฮ์ มุสลิม".
ชื่อจริง.
รายงานจากอิบน์ อัศเศาะลาฮ์ หนังสือนี้มีชื่อว่า: "อัลญามิอ์ อัลมุสนัด อัสเศาะฮีฮ์ อัลมุคตาซัร มิน อุมูรี รอซูลิ-อิลาฮี วา ซุนานีฮี วา อัยยามีฮี" (الجامع المسند الصحيح المختصر من عموري رسولله و سننه و أيامه; "บทสรุปจากชุดสะสมของฮะดีษแท้ที่เชื่อมต่อกับเรื่องที่เกี่ยวข้องกับศาสดา, การกระทำ และช่วงเวลาของเขา")อิบน์ ฮาญัร อัล-อัสกอลานีกล่าวในแบบเดียวกัน แต่เปลี่ยนคำว่า "อุมูร" ("เรื่อง") เป็น "ฮะดีษ".
ในช่วงสมัยรัฐเคาะลีฟะฮ์อับบาซียะฮ์ อัล-บุคอรี เริ่มเก็บฮะดีษตอนอายุ 16 ปี และใช้เวลารวมไป 16 ปี ในการเก็บฮะดีษที่เขาคิดว่าดูน่าเชื่อถือ ซึงรวมแล้วมีอยู่กว่า 600,000 รายงาน แล้วแบ่งเป็น "อิสนัด" ไป 7,397 รายงาน และแบ่งฮะดีษที่ไม่มีรุ่นที่แตกต่าง กับรายงานที่คล้ายกัน จึงทำให้ฮะดีษที่มาจากศาสดามุฮัมมัดทั้งหมดลดลงเหลือประมาณ 2,602 รายงาน.
ในตอนที่บุคอรีกำลังดูฮะดีษรุ่นเก่านั้น เขาได้แบ่งประเภทฮะดีษเป็น "เศาะฮีฮ์" (ถูกต้อง, แท้) และ "ฮะซัน" (ดี) แต่ฮะดีษที่เขาพบส่วนใหญ่อยู่ในระดับ "เฎาะอีฟ" (อ่อน)
ในหนังสือนี้มีข้อมูลเกี่ยวกับการใช้ชีวิตในแนวทางของอิสลาม เช่น การทำพิธีละหมาดและสิ่งอื่นๆ ตามศาสดามุฮัมมัด บุคอรีทำหนังสือเล่มนี้เสร็จในปีค.ศ.846/ ฮ.ศ.232 แล้วใช้เวลา 24 ปีสุดท้ายของชีวิตในการเดินทางไปเมืองอื่น แล้วสอนฮะดีษให้กับผู้คน. นักวิชาการส่วนใหญ่ยอมรับหนังสือนี้ ได้แก่อะฮ์หมัด อิบน์ ฮัมบัล (ค.ศ.855/ฮ.ศ.241), ยะฮ์ยา อิบน์ มะอิน (ค.ศ.847/ฮ.ศ.233) และอะลี อิบน์ อัล-มะดีนี (ค.ศ.848/ฮ.ศ.234)
เอกสารตัวเขียนสีวิจิตร.
จอร์จ ฟิลลิปส์ กล่าวตอนที่อยู่ในเคมบริดจ์ไว้ว่า เอกสารที่เก่าที่สุดถูกเขียนไว้ในปีค.ศ.984/ฮ.ศ.370
จำนวนฮะดีษ.
อิบน์ อัส-ซอลาฮ์กล่าวว่า: "ในหนังสือเล่มนี้ มีฮะดีษที่ "เศาะฮีฮ์" อยู่ 7,275 บท" และส่วนใหญ่มาจากผู้ติดตามของศาสดามุฮัมมัด
"เศาะฮีฮ์ อัลบุคอรี" ถูกแปลเป็นภาษาอังกฤษโดยMuhammad Muhsin Khan ภายใต้ชื่อ "The Translation of the Meanings of Sahih Al Bukhari Arabic English" ทั้งหมด 9 เล่ม และตีพิมพ์โดยสำนักพิมพ์ Al Saadawi และ Dar-us-Salam
หนังสือนี้ถูกแปลไว้หลายภาษา ตัวอย่างเช่นภาษาอูรดู, เบงกอล, บอสเนีย, ทมิฬ, มลยาฬัม, แอลเบเนีย, มลายู เป็นต้น
บุญยิ่ง นันทาภิวัฒน์
บุญยิ่ง นันทาภิวัฒน์ อดีตรัฐมนตรีประจำสำนักนายกรัฐมนตรี ในรัฐบาลหม่อมราชวงศ์เสนีย์ ปราโมช และรัฐบาลพลเอก เกรียงศักดิ์ ชมะนันทน์ อดีตรัฐมนตรีช่วยว่าการกระทรวงอุตสาหกรรม ในรัฐบาลพลเอก เกรียงศักดิ์ ชมะนันทน์ อดีตสมาชิกสภาผู้แทนราษฎรกรุงเทพมหานคร สังกัดพรรคประชาธิปัตย์
บุญยิ่ง นันทาภิวัฒน์ ได้รับพระราชทานเพลิงศพเมื่อวันที่ 11 มีนาคม พ.ศ. 2528
บุญยิ่ง ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
บุญยิ่ง นันทาภิวัฒน์ ได้รับเลือกตั้งเป็นสมาชิกสภาผู้แทนราษฎรกรุงเทพมหานคร เขต 8 (เขตบางกอกน้อย, เขตบางกอกใหญ่ และเขตตลิ่งชัน) ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สังกัดพรรคประชาธิปัตย์ หลังการเลือกตั้งเขาได้รับแต่งต้งเป็นรัฐมนตรีประจำสำนักนายรัฐมนตรี ในรัฐบาลของหม่อมราวงศ์เสนีย์ ปราโมช แต่หลังการอภิปรายในการแถลงนโยบายของรัฐบาล มีการลงมติ ปรากฏว่าเสียงที่ไว้วางใจรัฐบาลมีอยู่ 111 เสียง แต่มีเสียงไม่ไว้วางใจ 152 เสียง จึงต้องพ้นจากตำแหน่งไป โดยยังไม่ได้เริ่มปฏิบัติหน้าที่
หลังจากที่พรรคประชาธิปัตย์เกิดความแตกแยกขึ้นภายในพรรค ช่วง พ.ศ. 2519 เขาได้ย้ายออกไปจัดตั้งพรรคเสรีธรรม (พ.ศ. 2522)
ต่อมาในปี พ.ศ. 2520 เขาได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลพลเอก เกรียงศักดิ์ ชมะนันทน์ และเป็นรัฐมนตรีประจำสำนักนายกรัฐมนตรี ในคณะรัฐมนตรีชุดต่อมา เมื่อปี พ.ศ. 2522
สถานีรถไฟด่านพรมแดนบ้านคลองลึก
สถานีรถไฟด่านพรมแดนบ้านคลองลึกเป็นสถานีรถไฟระดับสามบนเส้นทางรถไฟสายตะวันออก (กรุงเทพ–ด่านพรมแดนบ้านคลองลึก) ซึ่งเป็นสถานีสุดท้าย ก่อนจะออกจากอาณาเขตประเทศไทย
ในช่วงปี พ.ศ. 2484–2489 ไทยได้ดินแดนเขมรเมื่อวันที่ 9 พฤษภาคม พ.ศ. 2484 ส่งผลให้ไทยได้เมืองพระตะบอง, ศรีโสภณ, มงคลบุรี และเสียมราฐ (ยกเว้นนครวัดและนครธม) กลับมาอีกครั้ง และได้ทำการเชื่อมเส้นทางรถไฟระหว่างสถานีรถไฟอรัญประเทศกับสถานีรถไฟมงคลบุรีโดยมีทหารญี่ปุ่นบุกเบิกเส้นทางให้ เรียกว่าทางรถไฟสายอรัญญประเทศ–มงคลบุรี เส้นทางรถไฟสายนี้จะสิ้นสุดบริเวณแม่น้ำสังแกตามข้อตกลงไทย-ฝรั่งเศสในขณะนั้น รวมระยะทางตั้งแต่สถานีอรัญประเทศถึงปลายทางเป็นระยะทาง 117 กิโลเมตร แต่หลังจักรวรรดิญี่ปุ่นประกาศยอมแพ้สงครามในปี พ.ศ. 2489 รัฐบาลไทยจึงต้องคืนดินแดน รวมทั้งเส้นทางรถไฟที่เคยสร้างไว้ด้วย
ธนาคารพัฒนาแห่งเอเชียให้กัมพูชากู้ยืมเงินสำหรับบูรณะเส้นทางรถไฟช่วงศรีโสภณ–ปอยเปตเป็นระยะทาง 48 กิโลเมตรเพื่อเชื่อมต่อเส้นทางรถไฟกับประเทศไทยที่อรัญประเทศ การรถไฟแห่งประเทศไทยเคยเสนอของงบประมาณในปี พ.ศ. 2555 แต่ถูกตัดงบประมาณ ต่อมาชัชชาติ สิทธิพันธุ์ รัฐมนตรีว่าการกระทรวงคมนาคม ได้กล่าวว่าการรถไฟแห่งประเทศไทยมีการปรับปรุงรางและอื่น ๆ ในเส้นทางชุมทางคลองสิบเก้า–อรัญประเทศ และอรัญประเทศ–คลองลึก รวมถึงสะพานข้ามคลองพรหมโหดในวันที่ 10 เมษายน พ.ศ. 2556 เพราะเบื้องต้นเส้นทางดังกล่าวมีปัญหาคือเส้นทางเดิมขาด และมีน้ำท่วมขัง ใช้งบประมาณ 2,808 ล้านบาท โดยบริษัทอิตาเลียนไทยชนะประมูลการก่อสร้าง พ.ศ. 2557 พลเอก ประยุทธ์ จันทร์โอชาได้เยือนประเทศกัมพูชา พร้อมทั้งเจรจากับฮุน เซนเกี่ยวกับโครงการระบบรางและร่วมลงนามในบันทึกความเข้าใจ
เปิดใช้งาน.
22 เมษายน พ.ศ. 2562 พลเอกประยุทธ์ จันทร์โอชา นายกรัฐมนตรี และสมเด็จอัคคมหาเสนาบดีเดโชฮุน เซน นายกรัฐมนตรีแห่งราชอาณาจักรกัมพูชา เป็นประธานร่วมเป็นประธานพิธีเฉลิมฉลองความสำเร็จในการก่อสร้างสะพานมิตรภาพไทย - กัมพูชา (บ้านหนองเอี่ยน - สตึงบท) พร้อมด้วยนายอาคม เติมพิทยาไพสิฐ รัฐมนตรีว่าการกระทรวงคมนาคม นายไพรินทร์ ชูโชติถาวร รัฐมนตรีช่วยว่าการกระทรวงคมนาคม นายชัยวัฒน์ ทองคำคูณ ปลัดกระทรวง ผู้บริหารระดับสูงกระทรวงคมนาคม และนางอัมพวัน วรรณโก อธิบดีกรมท่าอากาศยาน เข้าร่วมพิธีฯ นอกจากนี้ ในช่วงบ่ายวันเดียวกัน พลเอกประยุทธ์ จันทร์โอชา นายกรัฐมนตรี ร่วมเป็นประธานในพิธีเปิดสถานีรถไฟด่านพรมแดนบ้านคลองลึก พิธีลงนามความตกลงการเดินรถไฟร่วมกันระหว่างรัฐบาลแห่งราชอาณาจักรไทยและรัฐบาลแห่งราชอาณาจักรกัมพูชาและพิธีส่งมอบรถดีเซลรางร่วมกับสมเด็จอัคคมหาเสนาบดีเดโช ฮุน เซน นายกรัฐมนตรีแห่งราชอาณาจักรกัมพูชา เพื่อเชื่อมโยงการขนส่งทางรถไฟระหว่างไทย - กัมพูชา ตลอดจนความร่วมมือต่างๆ ให้แน่นแฟ้นยิ่งขึ้น
นายวรวุฒิ มาลา รองผู้ว่าการกลุ่มธุรกิจการบริหารทรัพย์สิน รักษาการในตำแหน่งผู้ว่าการรถไฟแห่งประเทศไทย กล่าวว่าทางรถไฟสายนี้ใช้ความเร็วได้เพียง 30 กิโลเมตรต่อชั่วโมง และต้องพัฒนาระบบการดูแลเส้นทาง ระบบสัญญาณ และทางร่วมแยกที่ถูกปิดมากว่า 40 ปี มีโครงการก่อสร้างส่วนต่อขยายจากสถานีรถไฟปอยเปตถึงสถานีรถไฟศรีโสภณระยะทาง 48 กิโลเมตร ในอนาคตยังมีแผนที่จะฟื้นฟูเส้นทางไปยังสถานีรถไฟพระตะบอง และก่อสร้างเส้นทางเชื่อมยังสถานีรถไฟพนมเปญ ซึ่งการรถไฟฯ ได้จัดพิธีลงนามความตกลงการเดินรถไฟร่วมกัน ระหว่างรัฐบาลแห่งราชอาณาจักรไทยและรัฐบาลแห่งราชอาณาจักรกัมพูชา พิธีมอบรถดีเซลราง และพิธีเปิดสถานีรถไฟด่านพรมแดนบ้านคลองลึก โดยมีสาระสำคัญและความเป็นมาของทั้ง 3 พิธี ดังนี้
ในโอกาสนี้ พลเอก ประยุทธ์ จันทร์โอชา นายกรัฐมนตรี และนายฮุน เซน นายกรัฐมนตรีกัมพูชา ได้ขึ้นรถดีเซลรางขบวนดังกล่าว จากสถานีด่านพรมแดนบ้านคลองลึกไปยังสถานีปอยเปต เพื่อส่งมอบรถอย่างเป็นทางการ ทั้งนี้ จากความร่วมมือกันของทั้งสองประเทศ จะส่งเสริมให้การเดินรถไฟสายตะวันออก (อรัญประเทศ) มีความสะดวกสบายมากขึ้น สนับสนุนการค้าชายแดนระหว่างไทยและกัมพูชา ทั้งยังเป็นส่วนสำคัญที่เชื่อมโยงโครงข่ายทางรถไฟตามแนวระเบียงเศรษฐกิจตะวันออก - ตะวันตก East - West Corridor ส่งเสริมการพัฒนาด้านเศรษฐกิจของอนุภูมิภาคลุ่มแม่น้ำโขง ที่สำคัญ ยังเป็นการแสดงถึงความร่วมมืออันเกิดจากมิตรภาพของรัฐบาลไทยและรัฐบาลกัมพูชา ที่ต้องการสร้างความสุข ยกระดับคุณภาพชีวิตและความกินดีอยู่ดีให้กับประชาชนทั้ง 2 ประเทศ สร้างความเข้มแข็งทางเศรษฐกิจให้กับประเทศ เพิ่มศักยภาพของภูมิภาคอาเซียนให้สามารถแข่งขันบนเวทีโลกได้อย่างเต็มภาคภูมิ
อำเภอบิ่ญจั๊ญ
บิ่ญจั๊ญ  เป็นอำเภอในนครโฮจิมินห์ (เมืองที่ใหญ่ที่สุดในประเทศเวียดนาม) ในปี ค.ศ. 2010 อำเภอมีประชากร 447,291 คน และมีเนื้อที่ 253 ตารางกิโลเมตร
ในปี ค.ศ. 2003 แขวงอานหลัก  แขวงบิ่ญฮึงฮหว่า  แขวงบิ่ญจิดง  และแขวงเตินเต่า  ได้รับการรวมเข้ากับเขตบิ่ญเติน
บิ่ญจั๊ญแบ่งเขตการปกครองออกเป็น 1 เมืองระดับตำบล (เตินตุ๊ก) และ 15 ตำบล
บันไซชาร์จ
บันไซ ชาร์จ เป็นคำศัพท์ที่ใช้กันในกองทัพฝ่ายสัมพันธมิตรที่กล่าวอ้างอิงถึงการโจมตีแบบตะลุมบอนของญี่ปุ่นที่ดำเนินโดยหน่วยทหาร คำศัพท์นี้มาจากเสียงร้องตะโกนของญี่ปุ่นว่า "เท็นโนเฮะกะ บันไซ"(天皇陛下万歳, "องค์จักรพรรดิทรงพระเจริญหมื่นปี หมื่นปี หมื่น ๆ ปี") คำย่อว่า บันไซ หมายถึง ยุทธวิธีที่ใช้โดยทหารญี่ปุ่นในช่วงสงครามแปซิฟิก ซึ่งทหารญี่ปุ่นจะใช้ดาบปลายปืน ดาบ และอาวุธระยะประชิดต่างๆในการตะลุมบอน
การตะลุมบอนด้วย "บันไซ" สร้างความเสียหายทั้งสองฝ่าย กล่าวคือ ทหารญี่ปุ่นจะถูกยิงสกัดด้วยปืนที่มีประสิทธิภาพอย่างปืน BAR หรือ Colt1911 หรือปืนลูกซอง แต่ถ้าหากทหารญี่ปุ่นเข้าประชิดตัวได้ ทหารญี่ปุ่นจะใช้อาวุธระยะประชิดสังหารเป้าหมายอย่างรวดเร็ว โดยสามารถสังหารได้ 2-3 คนก่อนที่จะตายด้วยพิษบาดแผลจากการถูกยิง
วิทย์ วิจิตรานนท์
บันไซ ชาร์จ
อาบดูลาย ดูกูเร
อาบดูลาย ดูกูเร  เป็นนักฟุตบอลชาวมาลี ปัจจุบันเล่นตำแหน่งกองกลางให้กับเอฟเวอร์ตันในพรีเมียร์ลีก เขาทำประตูแรกให้กับสโมสรเมื่อวันที่ 4 มีนาคม ค.ศ. 2017 ในนัดที่วอตฟอร์ดเปิดบ้านพ่ายแพ้ต่อเซาแทมป์ตัน 3–4 และเขาได้รับรางวัล "ผู้เล่นยอดเยี่ยมของวอตฟอร์ด" ในฤดูกาล 2017–2018
Abdoulaye Doucouré
โนริอากิ ฟูจิโมโตะ
โนริอากิ ฟูจิโมโตะ เป็นนักฟุตบอลชาวญี่ปุ่น ปัจจุบันเล่นตำแหน่งกองหน้าให้กับชิมิซุ เอส-พัลส์ ในเจลีก ดิวิชัน 1โดยยืมตัวจาก วิสเซล โคเบะ
Noriaki Fujimoto
กลุ่มซาริม
ล็อกฮีด พี-38 ไลท์นิง
ล็อกฮีด พี-38 ไลท์นิง เป็นเครื่องบินขับไล่ที่มีเครื่องยนต์แบบลูกสูบของสหรัฐในช่วงสงครามโลกครั้งที่สอง ถูกพัฒนาขึ้นจากเหล่ากองทัพอากาศสหรัฐ(United States Army Air Corps) พี-38 นั้นมีแพนหางคู่ที่โดดเด่น และห้องเครื่องโดยสารที่อยู่ตรงกลางจะมีนักบินและอาวุธยุโธปกรณ์ โฆษณาชวนเชื่อของฝ่ายสัมพันธมิตรได้กล่าวอ้างว่าได้มีการตั้งฉายาว่า ปีศาจส้อมคู่ประกบกัน(fork-tailed devil) โดยลุฟท์วัฟเฟอ และ"เครื่องบินสองลำ,หนึ่งนักบิน" (2飛行機、1パイロット Ni hikōki, ippairotto) โดยญี่ปุ่น พี-38 ถูกใช้งานสำหรับการสกัดกั้น การทิ้งระเบิดแบบดำดิ่ง การทิ้งระเบิดแบบระดับ โจมตีทางภาคพื้นดิน เครื่องบินขับไล่ตอนกลางคืน การถ่ายภาพลาดตระเวน เรดาร์และการมองเห็นช่องทางสำหรับการทิ้งระเบิดและภารกิจอพยพ และอย่างกว้างขวางในฐานะเครื่องบินขับไล่คุ้มกันในระยะยาว เมื่อได้ติดตั้งถังดร็อป(Drop tank)ไว้ใต้ปีก
พี-38 ได้ถูกใช้งานอย่างประสบความสำเร็จอย่างมากมายในปฏิบัติการในเขตสงครามแปซิฟิกและปฏิบัติการในเขตสงครามจีน-พม่า-อินเดียในฐานะที่เป็นเครื่องบินของเสืออากาศที่มีอันดับต้นๆของอเมริกา, Richard Bong(ชัยชนะ 40 ครั้ง) Thomas McGuire (ชัยชนะ 38 ครั้ง) และ Charles H. MacDonald(ชัยชนะ 27 ครั้ง) ในเขตสงครามแปซิฟิกตะวันตกเฉียงใต้ พี-38 เป็นเครื่องบินขับไล่ในระยะยาวเป็นหลักของกองทัพอากาศสหรัฐจนกระทั่งการปรากฏตัวเป็นจำนวนมากของเครื่องบินพี-51ดี มัสแตง ตลอดในช่วงท้ายสงคราม
พี-38 นั้นมีความเงียบเป็นพิเศษสำหรับเครื่องบินขับไล่ เนื่องจากท่อไอเสียจะถูกปกปิดด้วยเทอร์โบ-ซูปเปอร์ชาร์จเจอร์(turbo-superchargers) มันอาจได้รับการให้อภัยอย่างมากและอาจมีข้อผิดพลาดได้หลายวิธี แต่อัตราการหมุนในเวอร์ชันแรกนั้นต่ำเกินไปสำหรับความเก่งกาจในฐานะสุนัขเครื่องบินขับไล่(dogfighter) พี-38 นั้นเป็นเครื่องบินขับไล่สัญชาติอเมริกาเพียงลำเดียวในการผลิตขนาดใหญ่ที่สุดมาตลอดในช่วงการเข้าร่วมในสงครามของอเมริกา จากเพิร์ลฮาร์เบอร์ไปจนถึงวันแห่งชัยชนะเหนือญี่ปุ่น ในช่วงท้ายสงคราม, คำสั่งในการผลิตอีกกว่า 1,887 ลำได้ถูกยกเลิก
ฝ่ายใต้
ฝ่ายใต้  กลุ่มการเมืองของ ราชวงศ์โชซ็อน ก่อตั้งขึ้นหลังจากแยกตัวออกมาจาก ฝ่ายตะวันออก  เมื่อ พ.ศ. 2134 โดยฝ่ายตรงข้ามของ ลีซานแฮ ผู้นำ ยู ซองลยอง ถึงแก่กรรมเมื่อ พ.ศ. 2150 ผู้นำ โฮมก เสนาบดีฝ่ายซ้าย ระหว่าง พ.ศ. 2218 ถึง 2221 ผู้นำ ยุนฮยู ถูกประหารชีวิตใน พ.ศ. 2223 พวกเขาสนับสนุน จังฮีบิน พระอัครมเหสีของ พระเจ้าซุกจง ระหว่าง พ.ศ. 2231 ถึง 2237 ฝ่ายใต้ยังคงอยู่ต่อจนยุติบทบาทในช่วง คริสต์ศตวรรษที่ 18
เจซี กอนซาเลซ
ฆวน คามิโล กอนซาเลซ (อังกฤษ: Juan Camilo Gonzalez) เป็นที่รู้จักกันในชื่อ เจซี กอนซาเลซ (อังกฤษ: JC Gonzalez) นักแสดงและนักแต่งเพลงชาวโคลอมเบีย อาชีพของเขาเริ่มต้นขึ้นในปี 2009 เมื่อเขาร่วมแสดงโฆษณาทางโทรทัศน์และโฆษณาใน เท็กซัส กอนซาเลซยังเป็นผู้สมัครใน Making Menudo รายการเรียลลิตี้ของ MTV ที่พวกเขาเลือกนักร้องชายสองภาษา 25 คนมาร่วมรายการ กอนซาเลซยังปรากฏตัวในภาพยนตร์และโทรทัศน์เช่น "Parks and Recreation", "Blue (web series)" "และ" Los American
กอนซาเลซเกิดใน โบโกตา, โคลัมเบีย ในปี 1990 เขามีพี่น้องที่อายุน้อยกว่าสองคน เมื่อกอนซาเลซเป็นเด็กเขาจะเล่นอยู่ไม่สุกตลอดเวลา เขาจึงได้ชื่อเล่นว่า "terremoto" (แผ่นดินไหว) ครอบครัวของกอนซาเลซย้ายไปที่ ฮุสตัน ได้เมื่อเขาอายุเจ็ดขวบ เพื่อที่น้องชายของเขาจะได้เข้ารับการรักษาพยาบาล
กอนซาเลซเข้าเรียนชั้นประถมที่ Gimnasio Los Caobos ในเมือง โบโกตา ประเทศโคลัมเบียและเข้าเรียนในชั้นมัธยมที่ Clements High School ใน Sugar Land เท็กซัส
เจซี กอนซาเลสอธิบายลักษณะนิสัยที่โดดเด่นของเขาเอาไว้หนังสือพิมพ์ "'Pantallazos de Noticias'" เขากล่าวว่านั่นเป็นลักษณะนิสัยของคุณย่า "'Cándida Rueda"' ที่เป็นผู้จัดการโรงแรม Hotel San Carlos ใน Barrancabermeja ( ซานทานแดร์ โคลัมเบีย )
เขาได้บอกเอาไว้ในการสัมภาษณ์หลาย ๆ ครั้งว่าหนึ่งในแรงขับเคลื่อนของเขาคือ แดเนียล น้องชายของเขาที่ได้หายจากโรคประหลาดที่เรียกว่า Arthrogryposis Multiplex Congenita (AMC) ได้และได้สอนเขาว่าไม่มีรางวัลจากการไม่พยายาม นักร้องกล่าวถึงสิ่งที่ทำให้เขามีวินัย
กอนซาเลซได้บันทึกเพลงต้นฉบับเช่นเดียวกับรีมิกซ์เพลง "El Perdón" โดย Enrique Iglesias และ Nicky_Jam ในปี 2016 กอนซาเลซเตรียมเปิดตัวอัลบั้มเดี่ยวชื่อว่า "AwakIn" ซึ่งเป็นเพลงภาษาอังกฤษและสเปนโดยมีจังหวะละตินผสม เพลงแร็พและป๊อปของอเมริกา
โทรทัศน์และภาพยนตร์.
ในเดือนมกราคมปี 2007 กอนซาเลซเข้าร่วมการออดิชั่นกับวง Menudo ในลอสแอนเจลิส เขาไม่ได้รับเลือกดังนั้นเขาจึงเริ่มเรียนเต้นและออดิชั่นอีกครั้งใน ดัลลัส ในดัลลัสเขาได้รับเลือกจากนักร้องชาวเปอร์โตริโก Luis Fonsi และผู้ประกาศข่าววิทยุ Daniel Luna ให้เป็นหนึ่งในผู้เข้าร่วม 25 คนที่จะไปนิวยอร์กซิตี้เพื่อถ่ายทำในซีรีส์ "Making Menudo"
ในที่สุดในปี 2007 สำหรับโครงการ "Making Menudo" กอนซาเลซได้รับเลือกให้เป็นส่วนหนึ่งของวงดนตรีบอยแบนด์หน้าใหม่ที่ชื่อว่า Menudo วงดนตรีนี้จะเป็นการผสมผสานระหว่างดนตรีแนวเออร์เบิน, ป๊อปและร็อคในภาษาอังกฤษและสเปน เพื่อผลิตอัลบั้มหลายชุดภายใต้สังกัด Sony BMG Epic Records มีการออดิชั่นหลายครั้งในเมืองต่าง ๆ เช่น ลอสแอนเจลิส, ดัลลัส, ไมแอมี, นครนิวยอร์กและเมืองอื่น ๆ กอนซาเลซเป็นส่วนหนึ่งของการแข่งขันใน ดัลลัส ร่วมกับของผู้ประกาศข่าวทางวิทยุ Daniel Luna ที่มีการเลือกผู้เข้าแข่งขันที่แตกต่างกันและในการเลือกนั้นกอนซาเลซก็เป็น 1 ใน 25 คนที่ถูกเลือก
ในระหว่างอาชีพนักแสดงของเขา เขาได้มีส่วนร่วมแสดงในเว็บซีรีส์ชื่อว่า Los Americans (2011) ซึ่งเป็นซีรียส์ที่เน้นความหลากหลายในช่วงอายุของครอบครัวชนชั้นกลางที่อาศัยอยู่ในลอสแอนเจลิส ในซีรีส์นั้นเขาเข้าได้แสดงร่วมกับ Esai Morales, Lupe Ontiveros, Tony Plana, Raymond Cruz, Yvonne DeLaRosa และ Ana Villafañe
ในปี 2009 กอนซาเลซปรากฏตัวใน "Parks and Recreation" ตอน Sister City เป็น จอห์นนี่ เด็กฝึกงานจากเวเนซุเอลา
ในปี 2010 กอนซาเลซได้แสดงนำในวิดีโอของ Kaya Rosenthal (Can't Get You Out of My Mind) กอนซาเลซยังได้ปรากฏตัวใน "Locked Up Abroad", "Hard Times", "How to Rock และ" Parenthood ในปี 2010 กอนซาเลซยังได้แสดงร่วมใน Victorious ในตอน (Survival of the Hottest)
ใน Banged Up Abroad เจซี กอนซาเลซปรากฏตัวในบทพี่ชายของ Lia McCord ที่ถูกจับกุมที่สนามบินบังกลาเทศในข้อกาการลักลอบขนยาเสพติดเข้าประเทศ
ในปี 2010 ในซีซันที่สองของซีรีส์ตลกดราม่า Parenthood (season 2) จากช่อง NBC กอนซาเลซรับบทเป็นนักเต้นในตอน The Berger Cometh
นอกจากนี้ในปี 2010 กอนซาเลซได้ทำงานร่วมกับ อารีอานา กรานเด ในบทคนรักของเธอในซีรีส์ Victorious ตอน Survival of the Hottest
ใน Parenthood (season 2) กอนซาเลซรับบทเป็นพี่น้องชายหนุ่มในตอน Orange Alert จากนั้นในปี 2011 กอนซาเลซได้ปรากฏตัวใน Big Time Strike ในซีรีส์เรื่อง Big Time Rush
ในปี 2012 กอนซาเลซได้เล่นเป็นนักฟุตบอลอันธพาลในตอน "How to Rock a Newscast" ของซิทคอมวัยรุ่นอเมริกัน How to Rock ที่ฉายบน Nickelodeon ตั้งแต่วันที่ 4 กุมภาพันธ์ - 8 ธันวาคมปี 2012
ในช่วงปี 2015 และปี 2018 กอนซาเลซมีผลงานรวมถึงบทบาทของ "Jake" ในตอน "Blue Christmas" ของซีรีส์โทรทัศน์ของอเมริกา NCIS: New Orleans, บทบาทของ "Kyle" ในซีรีส์ดราม่าบนโทรทัศน์อเมริกัน 9-1-1 (TV series) และตัวละคร "DJ Diego Spiz" ในละครทีวีดราม่าเกี่ยวกับกฎหมายใน Amazon Studios เรื่อง Goliath (TV series)
กอนซาเลซได้แสดงใน Los American ซีรีส์ทางอินเทอร์เน็ตที่ออกฉายในเดือนพฤษภาคมปี 2011 ในปี 2013 กอนซาเลซปรากฏตัวในเว็บซีรีส์ Blue กอนซาเลซยังปรากฏตัวในซีรีส์เว็บอื่น ๆ รวมถึง "Ragdolls" ในปี 2013 และในปี 2015 กอนซาเลซรับบท Jake ใน NCIS: New Orleans ในตอน Blue Christmas
กอนซาเลซเติบโตใน Sugar Land, เท็กซัส ชานเมืองฮูสตันและปัจจุบันอาศัยอยู่ในลอสแอนเจลิส รัฐแคลิฟอร์เนีย
การทำการกุศล.
เจซี กอนซาเลซได้ร้องเพลง "Safe Passage" ให้กับองกรค์การฟื้นฟู้สุขภาพแบบบูรณาการและองค์กร women of watts and beyond ในรัฐแคลิฟอร์เนีย สหรัฐอเมริกา เขาร้องเพลงในงานชุมนุมและงานเทศกาลที่สนับสนุนผู้ที่รอดชีวิตและผู้ที่ต่อสู้กับความรุนแรงในครอบครัว
เขาอยากเป็นเสียงให้กับคนเหล่านี้ที่กำลังตกเป็นเหยื่อหรือประสบปัญหาความรุนแรงในครอบครัวและยังมีชีวิตอยู่ นอกจากนี้ยังสร้างความตระหนักรู้เกี่ยวกับ ความรุนแรงในครอบครัว ให้ผู้คนอีกด้วย เจซี กอนซาเลซ ร้องเพลง "Safe Passage" สดบนเวทีโดยมีจุดประสงค์เพื่อส่งข้อความถึงทุกคนโดยเฉพาะผู้ที่ต้องเผชิญกับความรุนแรงในครอบครัวว่าพวกเขาไม่ได้อยู่ตัวคนเดียว นอกจากนี้เจซียังสนับสนุน องค์กรไม่แสวงหาผลกำไร ที่ต่อสู้กับ มะเร็งต่อมลูกหมาก เนื่องจากพ่อของเขาเคยเจ็บป่วยด้วยโรคนี้ นอกจากนี้เขายังได้เข้าร่วมกับ องค์กรอาสาสมัคร อื่น ๆ ที่กระจายความรู้เกี่วกับโรคนี้ให้ผู้คนได้รับรู้เพื่อต่อสู้กับโรค เจซีรู้สึกถึงความเจ็บปวดของคนเหล่านี้เพราะเขาได้สัมผัสความเจ็บปวดเช่นนี้มากับพ่อและพี่ชายของเขา ตั้งแต่อายุยังน้อยเจซีได้เข้าร่วมสมาคมและมีส่วนร่วมในกิจกรรมที่ช่วยเหลือเด็กที่มีอาการคล้ายกันกับแดเนียลน้องชายของเขาตั้งแต่ปี 2544 ที่ โรงพยาบาล Shriners สำหรับเด็ก (ฮูสตัน) เขาอาสาในโครงการต่าง ๆ สนับสนุนโครงการดนตรีใน เท็กซัส และ แคลิฟอร์เนีย โดยมีความตั้งใจที่จะรวบรวมเงินทุนสำหรับบริการทางสังคมต่าง ๆ นี่แสดงให้เห็นว่าเขาไม่เพียงแต่ช่วยครอบครัว พี่ชาย และพ่อของเขาเท่านั้น แต่เขายังพยายามอย่างสุดความสามารถเพื่อช่วยทุกคนให้ดีที่สุด การสนับสนุนและการช่วยเหลือของเจซีจะไม่มีวันจบลง เขาจะเป็นเสียงให้กับคนที่ไม่สามารถออกเสียงได้เสมอ
วอริกซ์ สปอร์ต
วอริกซ์ สปอร์ต เป็นบริษัทผลิตอุปกรณ์กีฬาจากประเทศไทย ซึ่งก่อตั้งขึ้นในปี พ.ศ. 2556 โดยจัดจำหน่ายเสื้อสำหรับแข่งขันกีฬา, ชุดกีฬา และอุปกรณ์กีฬา โดย "วอริกซ์" (Warrix) มีแรงบันดาลใจมาจาก "Warrior" (นักรบ) ซึ่งธีมของการออกแบบจะดัดแปลงมาจากนักรบของไทย ในเดือนมกราคม พ.ศ. 2560 วอริกซ์ ได้ผลิตชุดการแข่งขันให้กับทีมชาติไทย และผลิตชุดแข่งขันให้กับสโมสรในไทยลีก ครั้งแรกในปี พ.ศ. 2557 ให้กับเชียงใหม่ และ นครราชสีมา
ในปี พ.ศ. ​2559 วอริกซ์ ได้ชนะในการประมูลผู้ผลิตชุดแข่งขันให้กับทีมชาติไทย ด้วยจำนวนเงินทั้งหมด 400 ล้านบาท ซึ่งสัญญาอยู่ระหว่าง 1 มกราคม พ.ศ. 2560 จนถึง 31 ธันวาคม พ.ศ. 2563 โดย 2 ชุดแรกที่วอริกซ์ผลิตใช้ชื่อว่า "ไชยานุภาพ" และ "ปราบไตรจักร" จากนักรบไทยในอดีต และทีมชาติไทยใช้ลงการแข่งขันครั้งแรกในเกมที่พบกับ ซาอุดีอาระเบีย ในการแข่งขันฟุตบอลโลก 2018 รอบคัดเลือก เมื่อวันที่ 9 กุมภาพันธ์ พ.ศ. 2560
และ วอริกซ์ ได้ชนะการประมูลผู้ผลิตชุดแข่งขันให้กับทีมชาติไทย อีกครั้งซึ่งสัญญาครั้งใหม่นี้จะยาวนานถึง 8 ปี โดยอยู่ระหว่าง 1 มกราคม พ.ศ. 2564 จนถึง 31 ธันวาคม พ.ศ. 2571
Warrix Sports
วันเดอะไนน์
วันเดอะไนน์ (อังกฤษ:1the9/1THE9;ฮันกึล:원더) เป็นกลุ่มบอยแบนด์ชาวเกาหลีใต้ที่มาจากการแข่งขันในรายการ ในปี 2018 และได้ผู้ชนะทั้ง 9 คนคือ ยู ยงฮา, คิม แทอู, อี ซึงฮวาน, ชิน เยชาน, คิม จุนซอ, จอน โดย็อม, จอง จินซอง, จอง แทกฮยอน และ ปาร์ค ซองวอน (ได้ประกาศเมื่อวันที่ 9 กุมภาพันธ์ 2019) และจะเริ่มกิจกรรมในวันที่ 12 เมษายน 2019 ภายใต้ เอ็มบีเคเอนเตอร์เทนเมนต์ เป็นเวลา 12 เดือน
ประมุท บุรณศิริ
ประมุท บูรณศิริ อดีตรัฐมนตรีช่วยว่าการกระทรวงการคลัง ในรัฐบาลหม่อมราชวงศ์เสนีย์ ปราโมช อดีตผู้อำนวยการองค์การตลาดเพื่อเกษตรกร (อตก.) และเป็นผู้ก่อตั้งบริษัท ฝาจีบ จำกัด (มหาชน)
ประมุท บูรณศิริ เป็นกรรมการผู้จัดการใหญ่ บริษัท ฝาจีบ จำกัด (มหาชน) ต่อมาได้รับแต่งตั้งเป็นผู้อำนวยการองค์การตลาดเพื่อเกษตรกร (อตก.) ในโควต้าของพรรคกิจสังคม และได้รับแต่งต้งเป็นรัฐมนตรีช่วยว่าการกระทรวงการคลัง ในรัฐบาลของหม่อมราวงศ์เสนีย์ ปราโมช แต่หลังการอภิปรายในการแถลงนโยบายของรัฐบาล มีการลงมติ ปรากฏว่าเสียงที่ไว้วางใจรัฐบาลมีอยู่ 111 เสียง แต่มีเสียงไม่ไว้วางใจ 152 เสียง จึงต้องพ้นจากตำแหน่งไป โดยยังไม่ได้เริ่มปฏิบัติหน้าที่
ไอล์ตง ดูซ ซังตูซ ซิลวา
ไอล์ตง ดูซ ซังตูซ ซิลวา (; เกิดวันที่ 31 ตุลาคม พ.ศ. ​2509) เป็นผู้จัดการทีมฟุตบอลชาวบราซิล เขาเป็นอดีตหัวหน้าผู้ฝึกสอนของเชียงราย ยูไนเต็ด ชุดคว้าแชมป์ไทยลีก ฤดูกาล 2562 และยังเป็นอดีตหัวหน้าผู้ฝึกสอนของเชียงใหม่ ยูไนเต็ด
Ailton dos Santos Silva
รายชื่อเครื่องอิสริยาภรณ์บัลแกเรีย
ข้อมูลต่อไปนี้แสดงรายการของเครื่องอิสริยาภรณ์บัลแกเรีย ในสมัยต่างๆ ดังนี้
ไอเอสทีเอนเตอร์เทนเมนต์
ไอเอสทีเอนเตอร์เทนเมนต์  บริษัทบันเทิงของเกาหลีใต้ภายใต้กาเกาเอ็นเตอร์เทนเมนต์
แพลนเอเอนเตอร์เทนเมนต์.
แพลนเอเอนเตอร์เทนเมนต์  หรือชื่อเดิม เอคิวบ์เอนเตอร์เทนเมนต์  เป็นบริษัทต้นสังกัดของศิลปิน นักร้อง นักแสดงของประเทศเกาหลีใต้ ก่อตั้งขึ้นในปี 2011 โดยการจัดตั้งในฐานะบริษัทภายใต้การดูแลของคิวบ์เอนเตอร์เทนเมนต์
เดือนพฤศจิกายน 2015 บริษัทโลเอ็นเอนเตอร์เมนเมนต์ (กาเกาเอ็นเตอร์เทนเมนต์ในปัจจุบัน) ได้ทำการเข้าซื้อหุ้นจำนวน 70% ของบริษัทเอคิวบ์เอนเตอร์เทนเมนต์ แต่ยังสามารถบริหารงานได้อย่างอิสระ และได้ทำการเปลี่ยนชื่อบริษัทเป็น "แพลนเอเอนเตอร์เทนเมนต์"
ต้นปี 2018 กาเกาเอ็มได้โอนสิทธิ์ในการบริหารจัดการบริษัท E&amp;T Story Entertainment ให้กับแพลนเอในรูปแบบหุ้นจำนวน 60%
ในปีเดียวกันหลังจากนั้น ชเว จิน-โฮ (ผู้ก่อตั้งและประธานกรรมการบริหารแพลนเอ) ได้ลาออกจากตำแหน่งและขายหุ้นที่เหลืออยู่จำนวน 30% มูลค่ากว่า 3.51 พันล้านวอน เป็นผลให้แพลนเอกลายเป็นบริษัทภายใต้การดูแลของกาเกาเอ็มอย่างสมบูรณ์
เฟบเอนเตอร์เทนเมนต์.
เฟบเอนเตอร์เทนเมนต์  (ชื่อเดิม โลเอ็นทรี) ก่อตั้งในปี 2013 จากการทำการปรับโครงสร้างองค์กร โดยแยกธุรกิจการจัดการศิลปินออกเป็น 2 บริษัทคือ โลเอ็นทรี  บริหารงานโดย โช ย็อง-ชอล และ '"Collabodadi'" บริหารงานโดย Shinsadong Tiger ก่อนที่ปี 2015 ได้ทำการย้ายศิลปินของ Collabodadi กลับมายัง LOEN Tree
ในปี 2016 โลเอ็นเอนเตอร์เทนเมนต์ (กาเกาเอ็นเตอร์เทนเมนต์ในปัจจุบัน) ได้ทำการเปลี่ยนชื่อต้นสังกัดโลเอ็นทรีไปเป็น เฟบเอนเตอร์เทนเมนต์
เครเกอร์เอนเตอร์เทนเมนต์.
เครเกอร์เอนเตอร์เทนเมนต์  ก่อตั้งในปี 2014 เป็นบริษัทที่อยู่ภายใต้การดูแลของบริษัทโลเอ็นเอนเตอร์เมนเมนต์ (กาเกาเอ็นเตอร์เทนเมนต์ในปัจจุบัน)
13 กุมภาพันธ์ 2019 กาเกาเอ็มได้ประกาศอย่างเป็นทางการถึงการควบรวมกิจการของแพลนเอเอนเตอร์เทนเมนต์และเฟบเอนเตอร์เทนเมนต์ โดยได้ตัดสินใจที่จะควบรวมทั้งสองบริษัทเข้าด้วยกันและได้ควบรวมกิจการกันอย่างเป็นทางการในวันที่ 1 เมษายน 2019 ภายใต้ชื่อบริษัทใหม่คือ เพลย์เอ็มเอนเตอร์เทนเมนต์
17 กันยายน 2021 กาเกาเอนเตอร์เทนเมนต์ได้ประกาศถึงการควบรวมกิจการของเพลย์เอ็มเอนเตอร์เทนเมนต์และเครเกอร์เอนเตอร์เทนเมนต์ โดยกล่าวว่าทั้งสองบริษัทจะมีการควบรวมกิจการกันในอนาคต และต่อมาในเดือนพฤศจิกายนได้มีประกาศควบรวมกิจการของทั้งสองบริษัทอย่างเป็นทางการภายใต้ชื่อใหม่ที่มีชื่อว่า ไอเอสทีเอนเตอร์เทนเมนต์
เทรนนี
อดีตศิลปิน.
ค่ายในอดีต.
เอคิวบ์เอนเตอร์เทนเมนต์ / แพลนเอเอนเตอร์เทนเมนต์/ เพลย์เอ็มเอนเตอร์เทนเมนต์
โลเอ็นทรี / เฟบเอนเตอร์เทนเมนต์
มาเลเซียเชื้อสายจีน
ชาวมาเลเซียเชื้อสายจีน  เป็นชาวจีนเชื้อสายฮั่นซึ่งอาศัยหรือเกิดในประเทศมาเลเซีย คนกลุ่มนี้เป็นลูกหลานเชื้อสายจีนซึ่งอพยพเข้ามาในมาเลเซียเมื่อช่วงต้นคริสต์ศตวรรษที่ 19 และในช่วงกลางคริสต์ศตวรรษที่ 20 ชาวมาเลเซียเชื้อสายจีนมีบทบาทสำคัญในเศรษฐกิจมาเลเซียเป็นอย่างมาก
ปัจจุบันจำนวนประชากรที่เป็นชาวมาเลเซียเชื้อสายจีนลดลงมากหลังจากการประกาศเอกราชมาลายา โดยลดลงจาก 37.6% ในปี ค.ศ. 1957 จนเหลือเพียง 24.6% ในปี ค.ศ. 2010 และเหลือเพียง 21.4% ในปี ค.ศ. 2015
ตามรัฐและดินแดน.
ระบบการศึกษาและการรู้ภาษา.
การเรียกชื่อบุคคล.
แบบไม่ใช่ภาษาจีนกลาง.
แบบภาษาจีนกลาง.
เมื่อภาษาจีนกลางได้รับความนิยมในหมู่ชาวมาเลเซียเชื้อสายจีนมากขึ้นในยุคหลัง ชาวมาเลเซียเชื้อสายจีนส่วนมากมักเขียนชื่อภาษาอังกฤษของตนเองตามการออกเสียงในภาษาจีนกลาง โดยมักเขียนตามสัทอักษรพินอิน
แบบภาษาอังกฤษ.
ชาวมาเลเซียเชื้อสายจีนบางคนมักเขียนชื่อที่มาจากภาษาอังกฤษ โดยมักเขียนนำหน้าชื่อภาษาจีน
แบบมุสลิม.
ตามหลักศาสนาอิสลาม ผู้ที่ไม่ได้นับถือศาสนาอิสลามซึ่งหากต้องการแต่งงานกับผู้ที่นับถือศาสนาอิสลามจะต้องเปลี่ยนมานับถือศาสนาอิสลามด้วย ด้วยเหตุนี้จึงมีชาวมาเลเซียเชื้อสายจีนบางคนที่ใช้ชื่อแบบมุสลิม หรือชื่อแบบภาษาอาหรับด้วย